Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: a 157/1992. (XII. 4.) Korm. rendelet 12. §-ának (5) bekezdésében és 5. számú mellékletében foglaltak szerint.
Paragraph Index: 366

b) természetes személyek: Balczó Zoltán, Halzl József, Illyés Mária, Kávássy Sándor, Kelemen András, Komlóssy József, Laborczi Géza, Lázár Mózes, Pomogáts Béla, Szűrös Mátyás, Zalatnay István. A Kuratórium elnöke 1998. október 1-jétől: Halzl József. A Kuratórium titkára 1998. október 1-jétől: Lázár Mózes. A kuratóriumi tisztség megszűnik a kuratóriumi tagság megszűnésével, a tisztségről történő lemondással és a kuratóriumi tisztségből való visszahívással. A kuratóriumi tagság megszűnik a Közalapítvány megszűnésével, a megbízatás lejártával, a tag halálával — állami szerv esetében annak megszűnésével —, lemondásával, illetve a tag visszahívásával. A Kuratórium tagjai a munkájuk során felmerült és igazolt költségeik megtérítésére jogosultak. A Kuratórium elnöke és titkára számára a Kuratórium tiszteletdíjat állapíthat meg, amelynek mértékéről ugyancsak a Kuratórium dönt. A Kuratórium szükség szerinti gyakorisággal, de legalább negyedévenként ülésezik. Az ülést az elnök egyetértésével a titkár hívja össze, de a testület bármely 3 tagja is kezdeményezheti az elnök egyidejű értesítése mellett. Az ülés összehívásáról a Kuratórium tagjait legalább 8 munkanappal az ülés tervezett időpontja előtt, írásban kell értesíteni, s abban körvonalazni kell az ülés tervezett napirendjét is. Az ülés részletes napirendi javaslatát az ülés tervezett időpontja előtt legalább 3 munkanappal ugyancsak írásban kell eljuttatni a Kuratórium tagjaihoz. A napirendi javaslathoz a testület tagjai az ülésen szóban kiegészítéseket fűzhetnek, s az ülés napirendjét a tagok egyszerű szótöbbséggel fogadják el. A kuratóriumi ülés határozatképes, ha azon a Kuratórium tagjainak többsége jelen van. A döntéshozatal általában egyszerű szótöbbséggel történik, szavazategyenlőség esetén az elnök szavazata dönt. Minősített, 2/3-os szótöbbségre van szükség a Közalapítvány Szervezeti és Működési Szabályzatának, Elszámolási Szabályzatának, az éves alapítványi beszámolónak és közhasznúsági jelentésnek az elfogadásához, továbbá az éves szinten a Közalapítvány működési költségeinek fedezésére szolgáló közalapítványi források és az éves szinten támogatásra előirányzott közalapítványi forrásoknak az egyes szomszédos országok magyar közösségei támogatására szolgáló keretösszegekre való felosztásáról történő döntéshez. Határozatképtelenség esetén a Kuratórium ülését 14 napon belül, változatlan napirenddel ismét össze kell hívni azzal, hogy a megismételt ülés a megjelentek számára tekintet nélkül határozatképes. A kuratóriumi ülések nem nyilvánosak, azokon a testület elnökén, titkárán és tagjain kívül — állandó meghívottakként, tanácskozási joggal — a Felügyelő Bizottság elnöke és tagjai, valamint a Külügyminisztérium politikai államtitkára (az Alapító képviseletében) vehetnek részt. Eseti meghívottakként ugyancsak tanácskozási joggal vehetnek részt a Kuratórium ülései vonatkozó napirendi pontjainak megvitatásán azok a személyek — mindenekelőtt a Közalapítvány alkuratóriumainak képviselői —, akiknek az adott napirendi pontok megvitatásán történő részvételét a testület elnökének vagy titkárának kezdeményezésére a Kuratórium jelen lévő tagjai egyszerű szótöbbséggel jóváhagyják. A Kuratórium ülésén született döntésekről mindig írásos emlékeztető készül, amelynek 8 napon belüli elkészítéséért az elnök és a titkár együttesen felel. Az emlékeztetőt minden kuratóriumi tag egyidejűleg megkapja. Az emlékeztetők — amelyekben fel kell tüntetni a kuratóriumi döntések tartalmát, elfogadásuk időpontját és (amennyiben a döntés meghatározott időtartamhoz kötődik) hatályukat, továbbá a döntést támogatók, a tartózkodók és ellenzők számarányát, illetve a tartózkodók és ellenzők személyének megjelölését is — a Közalapítvány döntéseinek nyilvántartásául szolgálnak, ennek megfelelően egyegy példányuk a Közalapítvány irattárában időrendi sorrendben lerakva folyamatosan megőrzendő. A Kuratórium titkára két kuratóriumi ülés között két kuratóriumi tag egyetértésével soron kívüli kifizetéseket engedélyezhet 300 000 Ft összeg erejéig forintban és devizában, erről azonban köteles a Kuratórium elnökét haladéktalanul, a Kuratóriumot pedig a legközelebbi ülésén tájékoztatni. A Kuratórium ülésein született döntésekről, valamint a két kuratóriumi ülés között engedélyezett soron kívüli kifizetésekről az érintett pályázók értesítése írásban történik, az üléseket, illetve a soron kívüli kifizetések engedélyezését követő, technikailag lehetséges legrövidebb időn belül. Az adott kuratóriumi ülésen megítélt, továbbá az adott kuratóriumi ülést megelőzően soron kívüli eljárással engedélyezett támogatások támogatási célok, valamint relációk szerinti megoszlásáról az ülést követő 10 munkanapon belül táblázatos kimutatás készül, amelyet a Közalapítvány a Magyar Távirati Iroda útján hozzáférhetővé tesz az írott és elektronikus sajtó számára. A Közalapítvány működésével kapcsolatos iratokba a Kuratórium elnökén, titkárán és tagjain kívül korlátozás nélkül betekinthetnek: a Külügyminisztérium politikai államtitkára (az Alapító képviseletében); a Felügyelő Bizottság elnöke és tagjai; a Közalapítvány könyvvizsgálója; továbbá ellenőrzési tevékenységük során az illetékes adó- 1999/23. szám hatóság, az Állami Számvevőszék és az ügyészség megbízólevéllel ellátott képviselői. A konvertibilis valutában folyósított támogatások elszámolási dokumentációjába ellenőrzési tevékenységük során korlátozás nélkül betekinthetnek a Magyar Nemzeti Bank megbízólevéllel ellátott képviselői. Korlátozás nélkül bárki betekinthet a Kuratórium üléseiről felvett emlékeztetőknek a testület által megítélt támogatásokat, továbbá az elnapolt és elutasított pályázatokat tartalmazó kivonataiba, ezekről azonban nem készít(tet)het másolatot. A Közalapítvány működésével kapcsolatban keletkezett iratokba történő betekintéssel összefüggő, a fentiekben nem szabályozott igényekről és kérdésekről a Kuratórium kizárólagos jogkörrel, esetenként dönt.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes